הונולולו

‏ ‏ הונולולו (באנגלית: Honolulu) היא עיר הבירה של מדינת הוואי שבארצות הברית, וכן העיר הגדולה ביותר בארכיפלג איי הוואי. העיר ממוקמת לאורך החוף הדרום מזרחי של האי אואהו, ומשמשת כמרכז השלטון, המסחר והתיירות של הוואי. אחת האטרקציות המרכזיות של הונוללו הם החופים המרהיבים של העיר, ובמיוחד חוף וואיקיקי האייקוני. חופי הונוללו נחשבים ליעד פופולרי במיוחד לגלישת גלים. הונולולו היא העיר המאוכלסת ביותר במדינת הוואי. נכון ל-2010 גרו באזור המטרו של הונולולו בסביבות 950 אלף תושבים, שהם כשני שלישים מאוכלוסיית הוואי. אטרקציה מרכזית נוספת היא הסצנה הקולינרית המגוונת של הונולולו הכוללות הן מאכלים מהמטבח המקומי והן מנות פיוז'ן אשר מושפעות במיוחד מתרבויות אסיה ואזור האוקיינוס השקט. בתחום העיר נמצא נמל התעופה הגדול ביותר באיי הוואי, ועל כן הונולולו מהווה את נקודת הכניסה העיקרית של מרבית התיירים שמבקרים בהוואי. בפאתי העיר ישנם גם יערות גשם עבותים, עמקים מוריקים ורכסי הרים נישאים אשר מכילים גם מסלולי הליכה ציוריים, ונקודות תצפית מרהיבות. == אזורי העיר == == רקע כללי == === רקע היסטורי === פירוש השם הונולולו בהוואית הוא "מפרץ מוגן" או "מקום מקלט". הנמל של היישוב תרם לכך שהכפר הצנוע הפך לבירת הוואי לאחר שבשנת 1809 המלך קמחמהה הראשון העביר את חצר המלוכה שלו מהאי הוואי לאי אואהו, זמן קצר לאחר שכבש את אואהו והוביל את האיחוד של איי הוואי. בשנת 1845 העביר קמחאמה השלישי את בירת הממלכה מלהאינה אשר באי מאויי להונולולו. המיקום המושלם של נמל העיר תרם רבות לכך שהונולולו הפכה עם השנים לתחנה מושלמת עבור ספינות סוחר אשר שטות בין אמריקה הצפונית לאסיה. בעקבות כך, במשך העשור הראשון של המאה ה-19 הקימו מיסיונרים את מטהם בהונולולו, מה שתרם רבות לכך שהעיר הפכה למרכז העסקים ונמל הים הראשי של איי הוואי. בסוף המאה ה-19 ותחילת המאה ה-20 הביאו הודח בית המלוכה והוואי סופחה בהמשך לארצות הברית. תחת השלטון האמריקני הפכה הונולולו למרכז תיירות בולט באיי הוואי, ובעקבות כן הוקמו המלונות הראשונים באזור וואיקיקי. בהמשך צבא ארצות הברית הקים בסיסים צבאיים רבים באיי הוואי, כולל את הבסיס פרל הארבור אשר הוקם בסמוך לעיר. בשנת 1941 ערכו היפנים מתקפת פתע על פרל הארבור אשר הובילה להצטרפותה של ארצות הברית למלחמת העולם השנייה. כאשר הוואי הפכה למדינה ה-50 של ארצות הברית הדבר תרם רבות לצמיחה כלכלית מואצת עבור להונולולו כאשר כל העסקים העיקריים של הוואי התמקמו בעיר, ונמל התעופה של הונולולו הפך לנמל הכניסה הראשי למבקרים בהוואי, ואזור וואיקיקי הפך למוקד התיירות המרכזי של האי. === דמוגרפיה === על פי מפקד האוכלוסין האמריקני של שנת 2010 אוכלוסיית הונולולו מנתה 390,738 תושבים. מבחינת מוצא אתני 54.8% מתושבי העיר היו ממוצא אסייתי, 17.9% היו לבנים, 1.5% היו שחורים, 0.2% היו ממוצא אינדיאני, 8.4% היו ילידי הוואי או ילידי אי האוקיינוס השקט, 0.8% היו ממוצא אחר, ו- 16.3% היו משני ממוצאים או יותר. אוכלוסיית העיר מנתה 5.4% היספנים ולטינים. על פי מפקד האוכלוסין האמריקני של שנת 2010 האזור העירוני של הונולולו היה האזור העירוני הרביעי בצפיפות האוכלוסייה בארצות הברית. === אקלים === האקלים בהונולולו מתון מאוד, כאשר ישנם מעט מאוד שינויים בטמפרטורה לאורך השנה - הטמפרטורה היומית המרבית הממוצעת היא בסביבות 27–32 צלזיוס והטמפרטורה היומית המזערית הממוצעת היא בסביבות 19–24 צלזיוס לאורך כל השנה. טמפרטורת המים הממוצעת היא 27 מעלות צלזיוס בחודשי הקיץ ו-25 מעלות צלזיוס בחודשי החורף. ההבדל הבולט העיקרי בין עונות השנה הוא כמות הגשמים. בממוצע, הונולולו מקבלת פחות מ-1.25 סנטימטרים גשם בחודשי הקיץ וקרוב ל-7.62 סנטימטרים גשם בחודשי החורף. == אטרקציות == תוכלו לקרוא אודות מוקדי עניין בולטים ברחבי העיר במדריכי המשנה העוסקים באזורי העיר. === חופים === החוף הפופולרי ביותר בהוואי בקרב תיירים הוא ללא ספק חוף וואיקיקי הנודע. בשל היותו אחד ממוקדי התיירות המרכזיים באיי הוואי, חוף וואיקיקי לרוב הוא גם החוף אותו פוקדים הכי הרבה מתרחצים. וואיקיקי פופולרי בקרב קהל נרחב, שכן זהו מקום מצוין לשחייה, שיזוף, וכמו גם מקום נהדר לגולשים מתחילים. ראוי לציון, שאפילו בוואיקיקי תוכלו לעיתים רבות למצוא אזור שקט למדיי לאורך רצועת החוף. אבל אם אתם מעוניינים במיוחד להתרחק מההמונים כדאי לקחת בחשבון שישנם חופים מוצלחים נוספים באזור. מערבית לחוף וואיקיקי, בסמוך למרכז הונולולו, נמצא פארק אלה מואנה (Ala Moana Park), אזור מיוער עם מדשאות ורצועת חוף חולית אשר פופולרית למדיי בקרב המקומיים, ומושלמת למשפחות ולמתרחצים. באזור מזרח הונולולו ישנם כמה חופים מוצלחים, כשהפופולרי ביותר מביניהם הוא החוף של מפרץ האנאומה (Hanauma Bay) אשר נמצא במכתש של הר געש קדום, הפתוח כעת לים ומלא בשוניות אלמוגים. זה לא מקום מוצלחי לשחייה ובטח לא מקום מוצלח לגלישה, אך המים בחוף רגועים ושפע חיי הים הופכים את החוף ליעד מוצלח לשנורקלינג ולצלילה. גם אם לא תיכנסו למים, הנוף במקום הופך את החוף למקום נהדר להשתזף בו או לעשות בו פיקניק, אם כי ייתכן שתתקשו למצוא במקום מקומות חנייה. בקרבת החוף של מפרץ האנאומה ממוקם החוף של מפרץ האלונה (Halona Beach Cove). זו מפרצון סלעי קטן בו ניתן לשחות כאשר הים רגוע, אך כדאי לקחת בחשבון שבחוף זה אין שום מצילים ולכן השחייה במקום תהיה באחריותכם בלבד. בחוף סנדי (Sandy Beach) הסמוך יש מצילים, והוא פופולרי במיוחד בקרב גולשים. חוף מקאפו (Makapu'u Beach), מרוחק קצת יותר, אך הנוף הנשקף ממנו מרהיב. בחוף מקאפו ישנם לרוב גם גלים גדולים יחסית ולכן, על אף שזה אולי לא המקום האידאלי לשחות בו, זהו מקום מוצלח למדיי לגלישה. === מוזיאונים === === נופים === == פעילויות == תוכלו לקרוא אודות פעילויות בולטות ברחבי העיר במדריכי המשנה העוסקים באזורי העיר. == קניות == תוכלו לקרוא אודות מרכזי קניות וחנויות בולטות ברחבי העיר במדריכי המשנה העוסקים באזורי העיר. == אוכל == תוכלו לקרוא אודות מסעדות בולטות ברחבי העיר במדריכי המשנה העוסקים באזורי העיר. == שתייה וחיי לילה == מרבית המקומות פתוחים עד 2 בלילה. חלקם פתוחים גם עד 4 בבוקר. מרבית הברים ומועדוני הלילה של הונולולו ממוקמים לאורך שדרת קוהיו (Kuhio) ומידע מורחב עליהם נמצא במדריך שעוסק באזור וואיקיקי. תוכלו לקרוא אודות בתי קפה, פאבים ומועדונים בולטים ברחבי העיר במדריכי המשנה העוסקים באזורי העיר. == לינה == רוב המלונות בהונולולו נמצאים באזור וואיקיקי. לאורך השנה הוואי הופכת ליעד תיירות פופולרי לרוב כאשר מזג האוויר הוא הגרוע ביותר ברוב המדינות של ארצות הברית. העונה בה מבקרים באי הכי הרבה תיירים היא לרוב בין אמצע דצמבר עד מרץ (כדאי לקחת בחשבון שבמהלך תקופה זו התעריפים גבוהים במיוחד ומרבית החדרים בבתי המלון עלולים להיות תפוסים), ויוני עד ספטמבר (תעריפים גבוהים אך ישנים יותר חדרים פנויים). עונת השפל היא באביב (אפריל עד יוני) ובסתיו (ספטמבר עד אמצע דצמבר), כאשר בעונות הללו תוכלו למצוא חדרים בבתי המלונות במחירי טובים. תוכלו לקרוא אודות אפשרויות לינה בולטות ברחבי העיר במדריכי המשנה העוסקים באזורי העיר. == הגעה == === בטיסה === === בדרך הים === == תחבורה בעיר == === במכונית === === באוטובוס === === במונית === == חשוב לדעת == === סכנות פוטנציאליות === בעוד שהונולולו בטוחה יחסית מבחינת פשעים אלימים, שיעור הגניבות בהונולולו גבוה יחסית. משום כך, אם אתם מתכוונים להחנות את הרכב במקומות תיירותיים פופולריים - במיוחד ב-Diamond Head או ב-Halona Blowhole אשר בקרבת חוף סנדי - תמיד תוודאו שהרכב שלכם נעול והימנעו מלהשאיר ברכב חפצים יקרי ערך. מומלץ לשמור את כל החפצים יקרי הערך בהישג יד בכל עת. מומלץ גם לנהוג בזהירות יתרה כאשר מבקרים באזור הצ'יינה טאון של הונולולו לאחר רדת החשיכה. אף על פי כן, במהלך היום לא אמורה להיות לכם בעיה מיוחדת בשום מקום ברחבי העיר. כדאי גם לקחת בחשבון שהחל מה-25 באוקטובר 2017 אין זה חוקי להולכי רגל להסתכל על טלפונים ניידים בעת חציית כבישים. == יעדים סמוכים בולטים == == ראו גם == == הערות שוליים ==